18. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Β2/60/Οικ. 720 της 17 Απρ./9  Μαΐου 1980 (ΦΕΚ Β΄ 457) Περί αυξήσεως των συντάξεων που χορηγεί το Ταμείο Ασφαλίσεως Ορθοδόξου Εφημεριακού Κλήρου Ελλάδος. Έχοντας υπόψη: 1.Τις διατάξεις του άρθρ. 1, παρ. 4, του Ν.Δ. 4577/1966 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και ετέρων διατάξεων». 2.Τις διατάξεις του άρθρ. 30 του Νόμ. 1027/80 (ΦΕΚ 49/80 τ.Α΄). 3.Την υπ’ αριθ. Δ3/2087/77 (ΦΕΚ 1278/77 τ.Β΄). κοινή απόφαση του Πρωθυπουργού και του Υπουργού Κοινωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών». 4.Γνώμη του Διοικητικού Συμβουλίου του Ταμείου Ασφαλίσεως Ορθοδόξου Εφημεριακού Κλήρου Ελλάδος, που διατυπώθηκε κατά την Δ΄29.2.80 συνεδρίαση αυτού, αποφασίζουμε: 1.Αυξάνονται από 1.1.80 κατά ποσοστό 20%, οι συντάξεις που απονεμήθησαν μέχρι 31.12.1978 των συνταξιούχων ειδικών κατηγοριών (Ψαλτών, Διακόνων και Ιερέων Ιδρυματικών Ναών), συνταξιοδοτηθέντων βάσει του Κανονισμού Συντάξεων του Ταμείου. 2.Ορίζεται ως κατώτατο όριο των καταβαλλομένων από το ΤΑΚΕ συντάξεων, για όλους ανεξαιρέτως τους συνταξιούχους αυτού, το ποσόν των 6.000 δραχ. από 1.1.1980. 